ད་རེས་བོད་ཁུངས་མ་ཡིན་པ་རྒྱ་གར་བྱང་རྒྱུད་ནས་ཨང་འགྲུབ་དང༌།སེམས་དཔའ་རྡོ་རྗེ།རྒྱ་གར་བ་ཁོང་སོགས་བོད་ཀྱི་རིག་གཞུང་ལ་དོ་སྣང་ཡོད་པ་ཁ་ཤས་ཕེབས་འདུག་པར་ཐུགས་རྗེ་ཆེ་ཞུ་རྒྱུ་ཡིན།དེང་སང་ང་ཚོ་བོད་པ་ཉམ་ཐག་པའི་སྐབས་ལ་ཁྱེད་ཚོས་བསླབ་བྱ་གང་འདྲ་ཞིག་གནང་རྒྱུ་ཡོད་ཀྱང་གནང་རོགས།ང་རང་ཚོ་འཕགས་བོད་གཉིས་ཐུན་མོང་མ་ཡིན་པའི་འབྲེལ་བ་ཞིག་ཡོད།རྩ་བའི་སྲིད་དོན་གྱི་གནས་སྟངས་ཐོག་ནས་བཤད་ན་རྒྱ་གར་འདི་ང་ཚོའི་གཞན་ཡུལ་རེད།ཡིན་ནའང་ཡུལ་འདིའི་ནང་ང་ཚོར་ལག་འཁྱེར་ལེན་དགོས་པའི་དཀའ་ངལ་ཕྲན་བུ་ཡོད་པ་ལས།གཞན་རང་ཡུལ་དང་འདྲ་བར་རྐང་བརྐྱངས་ལག་བརྐྱངས་བྱས་ནས་སྡོད་ཆོག་པ་འདི་ཤིན་ཏུ་བཀའ་དྲིན་ཆེན་པོ་རེད།